CELEX: 32021R2192
Language: et
Date: 2021-12-13 00:00:00
Title: Nõukogu rakendusmäärus (EL) 2021/2192, 13. detsember 2021, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2

13.12.2021   
               
               
                  ET
               
               
                  Euroopa Liidu Teataja
               
               
                  LI 445/1
               
            
         NÕUKOGU RAKENDUSMÄÄRUS (EL) 2021/2192,
         13. detsember 2021,
         millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (1) eriti selle artikli 21 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. jaanuaril 2016 vastu määruse (EL) 2016/44.
                  
               
                     (2)
                  
                  
                     Nõukogu võttis 14. oktoobril 2020 vastu rakendusotsuse (ÜVJP) 2020/1483 (2) ja nõukogu rakendusmääruse (EL) 2020/1481 (3), millega kanti loetellu üks isik, kes on seotud tegevusega, mis ohustab rahu, julgeolekut või stabiilsust Liibüas, ning kes on tihedalt, sealhulgas rahaliselt seotud ettevõttega Wagner Group.
                  
               
                     (3)
                  
                  
                     Euroopa Ülemkogu kinnitas oma 24. ja 25. juuni 2021. aasta järeldustes oma pühendumust Liibüa stabiliseerimisprotsessile ÜRO egiidi all ning kutsus üles tegema edusamme kaasava ja Liibüa vastutusel peetava poliitilise dialoogi vallas ning kõikide välisvägede ja palgasõdurite viivitamatu väljaviimise nimel.
                  
               
                     (4)
                  
                  
                     Nõukogu on jätkuvalt mures olukorra pärast Liibüas ja eelkõige tegevuse pärast, mis ohustab riigis rahu, julgeolekut või stabiilsust.
                  
               
                     (5)
                  
                  
                     Sellega seoses tuleks üks isik, kes on sellise tegevusega seotud, lisada määruse (EL) 2016/44 III lisas esitatud selliste isikute ja üksuste loetellu, kelle suhtes kohaldatakse piiravaid meetmeid.
                  
               
                     (6)
                  
                  
                     Määruse (EL) 2016/44 III lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/44 III lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 12, 19.1.2016, lk 1.
         
            (2)  Nõukogu 14. oktoobri 2020. aasta rakendusotsus (ÜVJP) 2020/1483, millega rakendatakse otsust (ÜVJP) 2015/1333 piiravate meetmete kohta seoses olukorraga Liibüas (ELT L 341, 15.10.2020, lk 16).
         
            (3)  Nõukogu 14. oktoobri 2020. aasta rakendusmäärus (EL) 2020/1481, millega rakendatakse määruse (EL) 2016/44 (mis käsitleb piiravaid meetmeid seoses olukorraga Liibüas) artikli 21 lõiget 2 (ELT L 341, 15.10.2020, lk 7).
      
      
         
            LISA
            Määruse (EL) 2016/44 III lisa punkti „A. Isikud“ alla lisatakse järgmine kanne:
            
               
                            
                        
                        
                           Nimi
                        
                        
                           Tuvastamisandmed
                        
                        
                           Põhjendus
                        
                        
                           Loetellu kandmise kuupäev
                        
                     
                           „23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Ametinimetus (-nimetused): Wagner Groupi 1. ründe- ja luurekompanii komandör
                           Raadiokutsung: Ratibor
                           Sünniaeg: 8. oktoober 1977
                           Sünnikoht: Nikolskoye, endine NSVL (praegune Venemaa Föderatsioon)
                           Kodakondsus: Venemaa
                           Wagner Groupi identifitseerimisnumber: M-0271
                           Sugu: mees
                        
                        
                           Aleksandr Sergeevich Kuznetsov kuulub Venemaal asuva juriidilise isiku õigusteta sõjalise eraettevõtte Wagner Group juhtimisstruktuuri. Ta sai 2014. aastal Wagner Groupi 1. ründe- ja luurekompanii komandöriks. 2019. aasta septembris sai ta Liibüas vigastada, võideldes Wagner Groupi sõjategevuse komandörina koos Liibüa Rahvusliku Vabastusarmeega (NLA). Oma ametikoha ja tegevuse tõttu vastutab Kuznetsov Wagner Groupi tegevuse eest, mis ohustab rahu, stabiilsust ja julgeolekut Liibüas.
                        
                        
                           13.12.2021“